TIMEΓRI 5
Camwil iqqim dima ixeddem ayen yelhan
Seg wasmi i gella Camwil d amecṭuḥ, neţţa yezdeɣ deg uqiḍun imqeddes yerna ixeddem dinna. Aqiḍun imqeddes d amkan-nni iɣer i ţṛuḥun lɣaci akken ad eebden Yahwa. Teẓriḍ ayɣer i gṛuḥ Camwil ɣer uqiḍun-agi imqeddes? A d-nemmeslay qbel ɣef yemma-s, iwumi qqaren Ḥana.
Acḥal d iseggasen, Ḥana tebɣa a d-teseu dderya, meena ur tezmir ara. Teẓẓull-as i Yahwa, tḥellel-it akken a ţ-ieiwen. Teweed-as belli ma tesea-d aqcic, a t-tawi ad yezdeɣ deg uqiḍun imqeddes yerna ad yexdem dinna. Yahwa yerra-yas-d leǧwab i tẓallit-is. Tesea-d aqcic, tsemma-yas Camwil. Texdem swaswa akken i s-tenna i Yahwa: Asmi i gesea Camwil telt snin neɣ ṛbee snin di leemeṛ-is, tewwi-t ɣer uqiḍun imqeddes akken ad yeqdec ɣef Ṛebbi.
Deg uqiḍun imqeddes, d Eili i gellan d lmuqeddem ameqran. Sin warraw-is daɣen llan xeddmen dinna. Imi aqiḍun imqeddes d amkan ideg i eebbden Ṛebbi, ilaq-asen i lɣaci ad xeddmen dinna leḥwayeǧ kan i gelhan. Meena, arraw n Eili llan xeddmen leḥwayeǧ n diri. Yerna Camwil yeţwali-ten. Eeni ieuned-iten?— Ala, Camwil iqqim dima ixeddem ayen i gelhan, akken i s-t-sseḥfḍen baba-s d yemma-s.
Ar ɣur-ek, acu i glaq a t-yexdem Eili i sin warraw-nni-ines?— Ilaq a ten-ieaqeb, ur ten-yeţţaǧǧa ara ad kemmlen lxedma deg wexxam-agi n Ṛebbi. Lameena, neţţa ur sen-yexdim acemma. Γef wayagi i gezeef Yahwa fell-as akk-d sin warraw-is. Yeqsed a ten-ieaqeb.
Yiwen yiḍ, mi gella Camwil yeṭṭeṣ (igen), yesla i walbeeḍ yessawel-as-d: “A Camwil!” Camwil iṭṭef-iţ ţ-ţazzla ɣer Eili, lameena Eili inna-yas-d: “Ur k-d-ssawleɣ ara.” Teḍra-d akken sin iberdan. Tikkelt tis tlata, Eili inna-yas i Camwil belli ma ieawed yesla i ṣṣut-nni, a s-yini: “A Yahwa, hdeṛ di leenaya-k, aql-i a k-d-ţḥessiseɣ.” Camwil ixdem akkenni. Dɣa Yahwa ihdeṛ-as-d, inna-yas-d: “Ṛuḥ ɣer Eili, ini-yas belli ad eaqbeɣ axxam-is ɣef leḥwayeǧ-nni n diri i xedmen.” Eeni ishel-as i Camwil a s-yawi lexbaṛ-agi i Eili?— Ala, iweeṛ-as lḥal. Lameena, Camwil yuɣ-as awal i Yahwa ɣas akken yugad. Ayen i d-inna Yahwa yeḍra-d: Arraw n Eili mmuten di sin, yerna ula d Eili yemmut.
Camwil d lemtel n leali i nekni, axaṭer ixdem ayen i gelhan ula d asmi i geţwali wiyaḍ xeddmen ayen n diri. I keččini? Aţ-ţeandeḍ Camwil w’aţ-ţxeddmeḍ ayen yelhan? Ma txedmeḍ akka, aţ-ţessefṛḥeḍ Yahwa w’aţ-ţessefṛḥeḍ baba-k d yemma-k.
ΓER-ED DEG WEDLIS IQEDSEN
1 Camwil 2:22-26; 3:1-21
eng_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn cym_Latn